ओडीएफ मामले में उठे सवालों के बाद टीम ने किया शौचालयों का निरीक्षण
हिसार | दिशाकी बैठक में निगम प्रशासन पर ओडीएफ मामले में उठे सवालों के बाद शनिवार को नगर निगम की टीम के साथ सुशासन सहयोगी मनीषा भाटोटिया धरातल की रिपोर्ट लेने फील्ड में पहुंची। उन्होंने शहर के करीब 20 शौचालयों का निरीक्षण किया और उनकी वर्तमान स्थिति जानी। मनीषा भाटोटिया के साथ निगम एक्सईएन रामजीलाल, सीएसआई सुधीर कुमार भी मौजूद थे। सामान्य अस्पताल, आईजी चौक, बस स्टैंड, दिल्ली रोड अनाज मंडी के शौचालय का अधिकारियों ने निरीक्षण किया। इस दौरान एक्सईएन ने सीएसआई और एसआई की ड्यूटी लगाई की हर 15 दिन में वे स्वयं शहर के शौचालय का निरीक्षण कर ग्राउंड रिपोर्ट देंगे। टीम को शौचालयों में पानी की समस्या नजर आई। हालांकि टीम निरीक्षण के बाद कई शौचालयों में बदहाल व्यवस्था को सुधारा गया। इसके अलावा अब शहर में बने नए करीब 16 शौचालयों का रखरखाव निगम टेंडर के माध्यम से ठेके पर देने पर विचार विमर्श जारी है।
hin_Deva hin_Deva